Gradska crkva Umeå

Gradska crkva Umeå (švedski: Umeå stads kyrka) je crkva tzv. švedske crkve, evangeličko-luteranske cvrkve koja se nalazi u centru Umeå, u Švedskoj između Vänortsparkena i sjeverne obale rijeke Ume. Otvorena je 1894. godine. Projektovana je od strane gradskog arihekte Fredrika Olaus Lindströma i ozidana je ciglom sa kamenom kao temeljem. Crkva je konstruisana između 1892-94, i treća je u nizu crkva na istom mjestu. Tri dopunske restauracije građevini su djelomično promijenile crkveni originalni izgled. Historija Prva restauracija 1929, crkveno vijeće je odlučilo da sprovede velike obnove crkve. Krov koji prokišnjava je oštetio mural na plafonu i izazvao druga pogoršanja koja su dovela do neophodne velike obnove; prije ovog vremena, izvršene su samo manje popravke. Postojala je i želja da se promijeni arhitektonska slika iz 1890-tih koja prikazuje "najteži period dekadencije arhitekture do danas". Dvorski arhitekt Knut Nordenskjöld je bio određen da pregleda crkvu i daje sugestije za obnovu, koja je završila 1930. Njegovi prijedlozi su doveli do velikog broja diskusija, a posebno se provlačilo pitanje o prijedlogu dodavanja prolaza između crkvenih klupa. 27. decembra 1935, crkveno vijeće je konačno odlučilo da implementira prijedlog dvorskog arhitekte. 17. januara, počeo je rad na crkvi. Galerija orgulja i kor su prošireni; ventilacioni kanali su premješteni; unutrašnja vrata su dodata glavnom ulazu; dio poda je zamijenjen krečnjačkim pločama, i unutrašnjost je prefarbana u mekanu bijelu. Crkva je ponovo otvorena na prvu subotu u Adventu 1937, sa predsjedavajućim biskupom biskupije Luleå, Olof Bergqvist, koji je učestvovao u službi. Izgradnja mosta U 1971, odlučeno je da će se Östra Kyrkogatan proširiti preko rijeke Ume, dodajući treći most gradu. Na početku izgradnje, otkrivena je grobnica neposredno uz crkvu. U skladu sa zakonom antikviteta (Švedski: Fornminneslagen), izgradnja je zaustavljena u ljeto 1972, dok je područje bilo pod istragom od strane arheologa. Prvobitne granice groblja sui bile nepoznate i nisu bile registrovane ili mapirane. Iskopavanjem je otkopano četrdeset grobnih kovčega sa oko šezdeset kostura. U posljednjem grobu otkrivena je ploča sa čitko napisanim imenom i to je bio porodični grob guvernera Pehr Adama Stromberga. Nadgrobni spomenici nisu pronađeni. Smatra se da su nadgrobni spomenici uništeni u požaru 1887, kao i dokumentacija porodičnih grobova. Nakon što su posmrtni ostaci pregledani, oni su vraćeni crkvi u plastičnim vrećama. Crkveni domar je pokopao plastične vreće bez dokumentovanja tačnih lokacija, i nakon kratkog vremena on je umro. Reference Vanjski linkovi Umeå stads kyrka (Švedski)